टिनएजमा धेरैजसो देखिने छालाको समस्या भनेको डन्डीफोर हो । यसलाई सामान्य रूपमा ‘पिम्पल’ भनिन्छ । तर, मेडिकल भाषामा भने ‘एक्ने’ भन्ने गरिन्छ । टिनएजमा हार्मोनको असन्तुलनले गर्दा डन्डीफोर आउँछ । किशोर अवस्थाबाट वयस्क उमेरमा जाने बेलामा यस्तो समस्या देखापर्छ । महिलाहरूमा महिनावारी हुने बेलामा यो देखापर्छ भने पुरुषमा जुँगा आउने र स्वर घोक्रो हुने समयमा यस्तो समस्या देखापर्छ ।
